8 को रमाना में मनाएंगे महिला दिवस: सुरेश
जनकल्याणसोसायटी हरियाणा डाॅ. भीमराव अंबेडकर युवा सभा के तत्वावधान में एक सभा का आयोजन गांव रमाना-रमानी में हुई, अध्यक्षता सोसाइटी के प्रदेशाध्यक्ष सुरेश टांक ने की। टांक ने बताया कि आठ मार्च को गांव की वाल्मीकि चौपाल में अंतरराष्ट्रीय महिला दिवस के अवसर पर महिला दिवस मनाया जाएगा। जिसमें महिलाओं के अधिकारों पर चर्चा की जाएगी और किसी भी क्षेत्र में उत्कृष्ट कार्य करने वाली महिलाओं को सम्मानित भी किया जाऐगा। समाज में अहम भूमिका निभाने वाली महिलाएं सावित्री बाई फूले, झलकारी बाई रमा अंबेडकर के जीवन पर भी विस्तार से चर्चा की जाऐगी। इस मौके पर गांव की महिलाओं का स्वयं सहायता समूह, दलित समाज की अग्रिणी महिलाओं, मेधावी छात्राओं, दलित समाज के प्रतिनिधियों सामाजिक संगठनों संस्थाओं के अध्यक्षों को सम्मानित किया जाऐगा। बैठक में प्रदीप रमाना, नरेश कुमार, महाबीर सिंह, सुनील, राज रमाना, राजेंद्र नैना, लाडी हाबड़ी, संजीव मोहना, महाबीर बुच्ची सुनील रमाना भी मौजूद थे।
hin_Deva hin_Deva